Ana Cris Vicén

Ana Cristina Vicén Pérez, naixita d'Ansó (Chacetania) en 1960, ye una escritora aragonesa. Fablant patrimonial d'aragonés ansotano, diplomata en Machisterio y Filolochía Aragonesa por a Universidat de Zaragoza  y secretaria cheneral d'o Consello d'a Fabla Aragonesa.

Escritora especializata en literatura infantil y chovenil, en aragonés, ha escrito bels libros chunto con Santiago Moncayola, como Animals, animals (1993) u No son indios toz os que fan a tana (2000), publicato por o Consello d'a Fabla Aragonesa en a colección ta ninos O Gua.

Tamién ye autora d'o libro Bocabulario de l'ansotano (1991) y de bels articlos como Toponimia d’Ansó, en a revista Fuellas (1990) u Chustizia política en O Espiello (2003), entre atros.

 Obras 
 1991: Bocabulario de l'ansotano.
 1993: Animals, animals (con Santiago Moncayola).
 2000: No son indios toz os que fan a tana (con Santiago Moncayola), Consello d'a Fabla Aragonesa.

Categoría:Escritors d'Aragón
Categoría:Escritors en aragonés
Categoría:Naixius d'Ansó
Categoría:1960 (naixencias)